1. számú melléklet a 70/2021. (XI. 18.) számú Pénzügyi, Gazdasági és Tulajdonosi Bizottsági határozathoz

**Pályázati hirdetmény/ nyilvános**

**Jászberény Városi Önkormányzat tulajdonában álló**

**KHA-682 rendszámú Renault Trafic gépjármű**

**nyilvános pályázati hirdetmény útján történő értékesítésére**

1. **Pályázat kiírója**: Jászberény Városi Önkormányzat
2. **Pályázat tárgya**: a 3. pontban részletezett személygépkocsi (továbbiakban: gépjármű) értékesítése a Jászberény Városi Önkormányzat Képviselő-testületének 17/2021. (VII. 7.) határozata alapján. A pályázat kiírására a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: Rendelet) alapján kerül sor.
3. **Pályázatra kiírt gépjármű adatai:**
   * tulajdonos: Jászberény Városi Önkormányzat (a továbbiakban: Önkormányzat)
   * rendszám: KHA-682
   * gyártási év: 2006.
   * gyártmány és típus: RENAULT
   * modell: Trafic 1.9 dCi 100 Dies
   * színe: kék
   * eddigi tulajdonosok: 5
   * hengerűrtartalom: 1870 cm3
   * teljesítmény: 74 Kw
   * üzemanyag: diesel
   * környezetvédelmi osztály: 07-Diesel-Euro III.
   * sebességváltó: 6 fokozatú manuális
   * együttes tömeg: 2760 kg
   * saját tömeg: 1791 kg
   * tengelytáv (mm): 3098
   * ülések száma a vezetővel: 9
   * óraállás: 202607 km
   * műszaki vizsga érvényessége: 2022.07.22.

A gépjármű forgalomban van.

**A gépjármű hétköznapokon megtekinthető a Jászberényi Polgármesteri Hivatal** (5100 Jászberény, Lehel vezér tér 18.) **udvarán, előzetes bejelentkezés alapján**. Érdeklődni a Jászberényi Polgármesteri Hivatal munkatársánál az alábbi telefonszámon lehet: +36-20/581-36-30.

A gépjárművet az Önkormányzat 2020. június 22. napján a Jászberényi Tankerületi Központtól, mint használótól visszavette. Jelenleg a gépjármű használaton kívül van, mert a baloldali elektromos ablakemelőben keletkezett zárlat következtében kiégett.

1. **Gépjármű pályázati induló ára:**

**A pályázati induló ár: 846.164,- Ft, azaz nyolcszáznegyvenhatezer-százhatvannégy forint.**

**A pályázat nyertese a legmagasabb ajánlatot tevő pályázó. Azonos összegű legmagasabb vételi ajánlat esetén az érintett pályázókat egy alkalommal új ajánlat megtételére hívja fel az Önkormányzat**.

Egy pályázó érvényesen 1 db pályázatot nyújthat be.

1. **Pályázat tartalmi elemei, a részvétel feltételei:**

A pályázatnak tartalmaznia kell:

1. **a) *természetes személy esetén:***

*pályázó vagy pályázók személyes adatai:* név, születési név, születési hely és idő, édesanyja neve, állandó lakcím, tartózkodási hely, személyi igazolvány száma, személyi azonosító szám (lakcímkártyán lévő), adóazonosító jel, számlavezető pénzintézet neve, bankszámlaszám, elérhetőség (e-mail és telefonszám), levelezési cím (amennyiben nem azonos a megadott lakcímmel).

1. **b) *jogi személy, illetve jogi személyiség nélküli gazdálkodó szervezet pályázó esetén***:

*szervezet adatait:* név, székhely, telephely, levelezési cím, adószám, cégjegyzékszám, nyilvántartási szám, számlavezető pénzintézet neve, bankszámlaszám

*képviselő adatait:* név, édesanyja neve, születési hely és idő, lakcím, elérhetőség (e-mail és telefonszám), titulus

*egyéb adatokat*: nyilatkozat a vevő Áfa adóalanyiságáról; a szervezet hivatalos képviseltére jogosult személy igazolására hitelesített aláírási címpéldány; a pályázat benyújtásának időpontjától számított 30 napnál nem régebbi keltű hatályos cégkivonatot a szervezet hivatalos képviselője által hitelesítve (folyamatban lévő cégadat változás esetén a változás bejegyzési kérelem cégbíróság által érkeztetett példányának másolata); nyilatkozat arról, hogy a pályázó szerepel a köztartozásmentes adózói adatbázisban vagy adóhatósági igazolás a köztartozás mentességéről; nyilatkozat arról, hogy a pályázó a nemzeti vagyonról szóló 2011. évi CXCVI. törvény alapján átlátható szervezetnek minősül.

1. a felajánlott vételárat
2. nyilatkozatot arra vonatkozóan, hogy pályázó vállalja a gépjármű átírásával járó költségek megfizetését
3. nyilatkozatot arról, hogy pályázónak nincs helyi adótartozása
4. nyilatkozatot arra vonatkozóan, hogy pályázó a pályázatban illetve nyilatkozataiban egyértelmű és valós adatokat közöl és azok valóságtartalmáért felelősséget vállal
5. nyilatkozatot jelen hirdetményben foglaltak elfogadásáról
6. pályázó részéről hozzájáruló nyilatkozatott arról, hogy az Önkormányzat a pályázatban megadott adatokat kizárólag a pályázat elbírálása érdekében kezelje, feldolgozza, a bírálók részére továbbítsa és azokat 5 évig megőrizze
7. a 6. pontban foglalt biztosíték befizetéséről szóló bizonylatot.
8. **Pályázati biztosíték**

A pályázaton történő részvétel feltétele, hogy a pályázat benyújtásáig a pályázó a pályázati induló ár 10 %-át, azaz **84.616,- Ft összegű biztosítékot** megfizessen a Jászberény Városi Önkormányzat MKB Bank Zrt-nél vezetett 10300002-1069700-49020014 számú bankszámlájára. Az erről szóló igazolást a pályázat mellé csatolni szükséges.

Sikeres pályázat esetén a biztosíték összege a vételárba beszámításra kerül. Sikertelen pályázat esetén pedig a befizetett összeg az elbírálást követő 10 munkanapon belül visszafizetésre kerül a pályázó által a pályázatban megadott bankszámlaszámra.

Amennyiben a nyertes pályázó érdekkörében felmerült okból kifolyólag az adásvételi szerződés megkötésére a nyertes pályázó értesítését követő 15 napon belül nem kerül sor, úgy a nyertes pályázó a pályázati biztosíték összegét elveszíti.

1. **Pályázat benyújtásának módja és határideje**:

**A pályázatot 2022. január 10. (hétfő) 12:00 óráig ügyfélfogadási időben** (hétfő: 08:30 – 11:30, szerda: 08:30 – 11:30 és 13:00 – 16:00, péntek: 08:30 – 11:30) **lehet benyújtani személyesen a Jászberényi Polgármesteri Hivatal Aljegyzői Osztályán** (5100 Jászberény, Lehel vezér tér 18., fsz. 2.sz iroda) a pályázó nevének megjelölésével, **vagy postai úton megküldeni** az alábbi címre: Jászberényi Polgármesteri Hivatal Aljegyzői Osztály, 5100 Jászberény, Lehel vezér tér 18. A postai úton beküldött pályázatoknál a postai küldemény beérkezési idejét vesszük figyelembe, azaz 2022. január 10. 12:00 óráig meg kell érkezniük a pályázatoknak.

A pályázatot a jelen hirdetmények megfelelően hiánytalanul, az 5. pontban felsorolt adatok, egyéb dokumentumok, nyilatkozatok csatolásával, aláírva kell benyújtani. A természetes személyek pályázaton való részévtelét az Önkormányzat pályázati adatlappal segíti. Természetes személyek kizárólag a <https://www.jaszbereny.hu/> oldalon található **pályázati adatlapon** nyújthatják be pályázataikat.

**A papíralapú pályázatot és mellékleteit 1 eredeti és 1 eredetivel mindenben megegyező másolati példányban**, „EREDETI PÉLDÁNY” és „MÁSOLATI PÉLDÁNY” megjelölés feltüntetésével, **zárt borítékban vagy csomagban** kell benyújtani. A borítékra rá kell írni az alábbiakat: pályázó neve, illetve „Pályázat Renault Trafic személygépkocsi értékesítésére”.

1. **Pályázat bontásának ideje és helyszíne**

A pályázatok bontására és értékelésére a Rendelet alapján a pályázat benyújtására nyitva álló határidőt követő munkanapon, a Polgármesteri Hivatalban kerül sor. Az ajánlatok bontását a jegyző által kijelölt 3 köztisztviselő végzi el. A bontásról jegyzőkönyv készül.

1. **Ajánlati kötöttség**

A pályázó ajánlati kötöttsége a pályázatra nyitva álló határidő lejártától a gépjárműre vonatkozó adásvételi szerződés megkötéséig tart.

1. **Pályázat elbírálása, szerződéskötés**

A pályázatot, felbontást követően a Pénzügyi, Gazdasági és Tulajdonosi Bizottság bírálja el és határozatban dönt a nyertes pályázóról, a bontást követő soros bizottsági ülésén. Az eredményről minden pályázó írásbeli értesítést kap.

Az adásvételi szerződés megkötésére a bizottság döntését tartalmazó közlést követő 15 napon belül kerül sor.

1. **Vételár megfizetésének feltételei**

A pályázat nyertese a fennmaradó vételárat – a vételárba beszámításra kerül a pályázó által befizetett biztosíték összege – az adásvételi szerződés megkötését követő 15 napon belül köteles a pályázat kiírójának – a 6. pontban nevesített – bankszámlájára egy összegben megfizetni.

1. **Pályázat érvénytelensége**

A pályázat érvénytelen, ha

* olyan pályázó nyújtotta be, aki nem volt jogosult pályázni
* határidőn túl nyújtották be
* a pályázati biztosíték összege igazolt módon nem került megfizetésre
* a pályázó nem vagy nem megfelelő alakisággal nyújtotta be a dokumentumokat, illetőleg a hiánypótlásnak nem tett eleget
* a pályázóval szemben valamely nyilatkozat szerinti kizáró ok fennáll
* a pályázat egyéb módon nem felel meg jelen hirdetményben rögzített feltételeknek.

A pályázat hiánypótlására bontást követően 1 alkalommal van lehetőség, a hiánypótlási felhívás kézhezvételét követő 5 munkanapon belül. **A pályázati adatlap (természetes személyeknél) és a biztosíték befizetése nem hiánypótolható**. A hiánypótlás postai úton kerül megküldésre a pályázatban feltüntetett levelezési címre.

1. **Pályázatot érintő időpontok**

**A pályázat kiírásának időpontja: 2021. november 25.**

A pályázati hirdetmény közzétételének helyei: Jászkürt Újság 1 alkalommal, Jászberény Város honlapján a pályázat teljes időtartama alatt, Jászberényi Polgármesteri Hivatal hirdetőtábláján szintén a pályázat teljes időtartama alatt.

**A pályázat benyújtásának határideje: 2022. január 10. (hétfő) 12:00 óra**

**A pályázatot bontásának időpontja: 2022. január 11. (kedd)**

1. **Egyéb tájékoztatás**

A pályázat kiírója fenntartja azon jogát, hogy a pályázati eljárást érvényes pályázatok beérkezése esetén is – indoklás nélkül – eredménytelennek nyilvánítsa. Amennyiben a kiíró a pályázatot eredményesnek nyilvánítja, köteles a nyertes pályázóval az adásvételi szerződést megkötni.

A pályázattal kapcsolatban bővebb felvilágosítás kérhető és az adatlap beszerezhető a Jászberényi Polgármesteri Hivatal Aljegyzői Osztályán (5100 Jászberény, Lehel vezér tér 18. földszint 2. számú iroda, telefonszám: 57/505-781).

**Jászberény, 2021. november 19.**

**Budai Lóránt**

**polgármester**